Nordjyllands Politi og Nordjyllands Beredskab er lørdag aften rykket ud til motorvej E45, hvor der flere steder ligger døde mink på vejen.

Opdateret søndag klokken 9.00: Nordjyllands Politi oplyste klokken 00.55, at arbejdet var afsluttet, og at de ophævede afspærringerne. En lastbil med døde mink har lørdag aften tabt et antal mink på motorvej E45 ved Haverslev. Det oplyser de her til aften på Twitter. Politi og redningsberedskab vil de næste par timer være til stede på motorvejen for at undersøge, hvor de døde mink ligger og få dem fjernet. Nordjyllands Politi oplyser desuden, at man har lokaliseret den pågældende lastbil, der tabte minkene.